

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**Dėl VšĮ velžio komunalinio ūkio 2019–2021 metų investicijų plano derinimo**

2020 m. vasario 27 d. Nr.

Panevėžys

Vadovaudamasi Lietuvos Respublikos šilumos ūkio įstatymo 35 straipsniu ir Šilumos ūkio investicinių planų derinimo tvarkos aprašu, patvirtintu Panevėžio rajono savivaldybės tarybos 2011 m. lapkričio 10 d. sprendimu Nr. T-245 „Dėl Šilumos ūkio investicinių planų derinimo tvarkos aprašo patvirtinimo“, Panevėžio rajono savivaldybės taryba n u s p r e n d ž i a:

Suderinti VšĮ Velžio komunalinio ūkio 2019–2021 metų investicijų planą (pridedama).

Rimas Samkus

2020-02-11

Panevėžio rajono savivaldybės tarybos

2020 m. vasario 27 d. sprendimo Nr. T-

priedas

**VšĮ velžio komunalinio ūkio 2019–2021 metų investicijų planas**

|  |  |  |  |  |
| --- | --- | --- | --- | --- |
| Eil. Nr. | Investicijų pavadinimas | Investicijos vertė be PVM, Eur | | |
| 2019 | 2020 | 2021 |
| 1. | Šilumos trasų Melioratorių g. Dembavos kaime rekonstravimas | 32 581 | 3 200 |  |
| 2. | Krekenavos katilinės vandens šildymo katilo remontas | 116 970 |  |  |
| 3. | Žibartonių katilinės pritaikymas kūrenimui suskystintomis naftos dujomis | 41 004 | 7 000 |  |
| 4. | Šilumos trasų Veteranų g. Dembavos kaime rekonstravimas |  | 2 700 | 214 200 |
| 5. | Dembavos kaimo Veteranų g. katilinės remontas ir technologinės schemos pakeitimas |  | 25 000 |  |
| 6. | Šilumos trasos į Krekenavos Mykolo Antanaičio gimnaziją rekonstravimas |  | 4 700 | 200 000 |
| 7. | Trakiškio kultūros centro katilinės rekonstravimas | 6 825 |  |  |
| 8. | Katilinėse, kūrenamose medienos granulėmis, kuro talpų įrengimas |  | 6 000 | 6 000 |
| 9. | Geležių kaimo šilumos tiekimo sistemos rekonstravimas |  | 16 000 |  |
| 10. | Vandens paruošimo įrenginių įrengimas katilinėse |  | 9 000 |  |
| 11. | Kuro sandėliavimo vietos įrengimas Velžio katilinės pastate |  | 10 000 |  |
| 12. | Šilumos apskaitos prietaisų įsigijimas | 5 495 | 4 000 | 4 000 |
| 13. | Kompiuterinės ir programinės įrangos įsigijimas | 517 |  |  |
| 14. | Įrenginių, transporto priemonių įsigijimas | 1 995 | 5 000 |  |
|  | Iš viso: | 205 387 | 92 600 | 424 200 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS ADMINISTRACIJOS**

**STATYBOS IR INFRASTRUKTŪROS SKYRIUS**

Panevėžio rajono savivaldybės tarybai

**AIŠKINAMASIS RAŠTAS**

**DĖL SPRENDIMO „Dėl VšĮ velžio komunalinio ūkio 2019–2021 metų investicijų plano derinimo“ PROJEKTO**

2020 m. vasario 11 d.

Panevėžys

**Projekto rengimą paskatinusios priežastys.**

VšĮ Velžio komunalinis ūkis 2020 m. vasario 7 d. raštu Nr. S4-59 kreipėsi į Panevėžio rajono savivaldybės tarybą prašydamas suderinti 2019–2021 metų įvykdytas ir planuojamas investicijas.

**Sprendimo projekto esmė ir tikslai.**

Lietuvos Respublikos šilumos ūkio įstatymo 35 straipsnyje nustatyta, kad šilumos ūkio investiciniai planai derinami su Savivaldybės taryba jos nustatyta tvarka. Nesuderintos su Savivaldybės taryba investicijos nepripažįstamos pagrįstomis ir nevertinamos nustatant šilumos tiekėjų įmonių šilumos kainas. Sprendimo projekto tikslas – suderinti VšĮ Velžio komunalinio ūkio 2019–2021 metų įvykdytas ir planuojamas investicijas.

Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje kainų ir energetikos kontrolės komisijoje tvarkos aprašas (toliau – Tvarkos aprašas) nustato šilumos tiekimo įmonių planuojamų vykdyti, vykdomų ar įvykdytų investicijų, susijusių su reguliuojama veikla, vertinimo ir derinimo Valstybinėje kainų ir energetikos kontrolės komisijoje (toliau – Komisija) ir įvykdytų investicijų kontrolės tvarką. Šilumos tiekimo įmonės investicijų derinimui Komisijai pateikia savivaldybių tarybų sprendimų, nurodančių, kad teikiamos Komisijai derinti šilumos tiekimo įmonių investicijos yra suderintos savivaldybių tarybų sprendimais, kopijas.

**Kokių pozityvių rezultatų laukiama.**

Derinamos investicijos į šilumos gamybos įrenginių ir šilumos tiekimo tinklų atnaujinimą užtikrina efektyvesnę energijos gamybą ir racionalesnį energetinių resursų naudojimą, didesnį šilumos tiekimo patikimumą bei saugumą, sumažina neigiamą poveikį aplinkai. Kuro talpų įrengimas leis atsisakyti granulinio kuro sandėliavimo netinkamomis sąlygomis atviruose statiniuose. Šilumos apskaitos prietaisų atnaujinimas, kompiuterinės technikos ir programinės įrangos įsigijimas, naujos transporto priemonės ir įrenginiai būtini tinkamai įmonės veiklai šilumos gamybos ir tiekimo srityje užtikrinti.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nėra.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Investicijų planui įgyvendinti VšĮ Velžio komunalinis ūkis sieks gauti ES struktūrinių fondų paramos lėšas, naudos nuosavas ir skolintas lėšas.

Sprendimo projektui nereikalingas antikorupcinis vertinimas.

Vedėjas Rimas Samkus